Robert Edwards

Robert Geoffrey Edwards (født 27. september 1925 i Leeds, død 10. april 2013BBC: Test-tube baby pioneer Sir Robert Edwards dies (en)) var en britisk fysiolog og pioner i reproduktiv medisin. Han spesialiserte seg på in vitro-fertilisering (IVF), også kjent som prøverørsbefruktning. Sammen med kirurgen Patrick Steptoe lyktes Edwards  med å utvikle metoder for å bli gravid gjennom IVF, noe som førte til at det første prøverørsbarn, Louise Joy Brown ble født 25. juli 1978. For denne innsatsen fikk han Nobelprisen i fysiologi eller medisin i 2010.

 Biografi 
Han studerte ved University College of North Wales (UCNW). Han studerte genetikk ved Edinburgh Universitetet mellom 1951 og 1957. Her tok han sin doktorgrad i 1955.
Etter studiene arbeidet i ett år ved California Institute of Technology og i 1958 begynte han å arbeide ved  National Institute for Medical Research i London.  Fra 1963 arbeidet han ved University of Cambridge. I 1968 startet han samarbeidet med legen Patrick Steptoe. Deres banebrytende og omstridte forskning førte til at verdens første prøverørsbarn Louise Brown ble født i 1978. I 1980 grunnla han verdens første IVF-klinikk Bourn Hall i Cambridge. Som følge av metoden som de utviklet har over 4 millioner barn er født ved hjelp av IVF.

Edwards ble i dronningens fødselsdagsliste for 2011 utnevnt til Knight Bachelor og derved adlet.Birthday Honours List 2011 , directgov.gov.uk, besøkt 11. juni 2011. Han fikk dermed også rett til å føre tiltaleformen Sir foran sitt navn. Han er også kommandør av Den britiske imperieordenen.

 Referanser 

 Kilder 
 www.aftenposten.no Vatikanet kritiserer nobelpris

Kategori:Britiske nobelprisvinnere
Kategori:Knights Bachelor
Kategori:Order of the British Empire (CBE)
Kategori:Britiske leger
Kategori:Personer fra Leeds
Kategori:Personer fra distriktet Kirklees